./data/phi2331/phi020/phi2331.phi020.perseus-lat2.xml
quae quidem ad hoc scripsit ut Ciceronis poemata nimisantiqua viderentur, scripsit praeterea, quemadmodumVergilius Aeneidos et Statius Achilleidos et multi alii Alexandriados,ita etiam ille Antoniniados, hoc est Antoninum Pium et Antoninum Marcum versibus disertissimis libris triginta vitam illorum et bella etpublice privatimque gesta perscribens  et haec quidem puerulus  postea vero ubi adolevit, in Athenaeo controversias declamavit, audientibus etiam imperatoribus suis Quaesturam magnificentissimam gessit, aedilitatis suae tempore duodecim populo Romano munera, id est per singulos menses singula de suo exhibuit, ita ut gladiatorum nonnumquam quingena paria exhiberet,numquam minus centenis quinquagenis  feras Libycas una die centum exhibuit, ursos una die mille, exstat silva eius memorabilis, quae picta est in domo rostrata Cn  Pompei, quae ipsius et patris eius et proavi fuit,quam Philippi temporibus vester fiscus invasit, in qua pictura etiam nunc continentur cervi palmati ducenti mixtis Britannis, equi feri triginta, oves ferae centum, alces decem, tauri Cypriaci centum, struthiones Mauri miniati trecenti, onagri triginta, apri centum quinquaginta,ibices ducenti, dammae ducenti, haec autem omnia populo rapienda concessit die muneris, quod sextum edebat